**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ**

**ԳԼԽԱՎՈՐ ՔԱՐՏՈՒՂԱՐ**

*0010, ք.Երևան, Տիգրան Մեծի պող.4*

*Հեռ. 011 52 18 77*

*Էլ. փոստ. info@spm.am*

*Կայք. www.stateproperty.am*

**«ԱՇՈՏ ԱԲՐԱՀԱՄՅԱՆ» ԱՁ-ԻՆ**

**ք. ԵՐԵՎԱՆ, Ա․ ԲԱԲԱՋԱՆՅԱՆ 43, ԲՆ 38**

ashot.abrahamyan.rf@mail.ru

 Հարգելի´պարոն Աբրահամյան,

Համաձայն ՀՀ ՏԿԵՆ պետական գույքի կառավարման կոմիտեի (այսուհետ` Պատվիրատու) և «Աշոտ Աբրահամյան» ԱՁ-ի (այսուհետ` Կատարող) միջև Պետական գույքի կառավարման կոմիտեի կարիքների համար ներքին ինտերիերի ծառայությունների ձեռքբերման նպատակով 2024 թվականի սեպտեմբերի 25-ին կնքված թիվ ՊԳԿԿ-ՄԱԾՁԲ-2024/25 ծածկագրով «Պետության կարիքների համար ներքին (ինտերիերի) ձևավորման ծառայությունների մատուցման» պայմանագրի (այսուհետ` Պայմանագրի) 1.1 կետով սահմանված կարգի` «Աշոտ Աբրահամյան» ԱՁ-ն պարտավոր է մատուցելու Հավելված 1-ի 1-ին չափաբաժնով սահմանված ծառայությունը՝ սահմանված ժամկետում ու ծավալներով։

Ձեր կողմից չի մատուցվել համապատասխան ծառայությունը, որը հանգեցրել է Պայմանագրի էական պայմանների խախտման։ Հետևաբար, Պայմանագրի 2.1.3 ենթակետի համաձայն, Պատվիրատուն ստիպված է միակողմանի լուծել Պայմանագիրը:

Հիմք ընդունելով Պայմանագրի 2.1.3 ենթակետի պա­հանջները՝ Պետական գույքի կառավարման կոմիտեն 2024 թվականի դեկտեմբերի 17-ից միակողմանի լուծում է 2024 թվականի սեպտեմբերի 25-ին կնքված ՊԳԿԿ-ՄԱԾՁԲ-2024/25 ծածկագրով պայմանագիրը:

Համաձայն ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 17-րդ ենթակետի՝ Պայմանագիրը միակողմանի լուծելու մասին ծանուցումը 2024 թվականի դեկտեմբերի 18-ին կտեղադրվի տեղեկագրում, որից հետո կկայացվի Պատվիրատուի ղեկավարի որոշում՝ Կատարողին գնումների գործընթացին մասնակցելու իրավունք չունեցող մասնակիցների ցուցակում ներառելու մասին: Որոշումը կայացվելուն հաջորդող օրը այն գրավոր կտրամադրվի լիազորված մարմնին և Կատարողին:

**ՀԱՐԳԱՆՔՈՎ՝**

 **ՄԱՐՈ ՄԱՐԳԱՐՅԱՆ**

